Majoituimme toukokuun alussa 2017 viisi yötä Stephanen asunnossa Pariisissa jääkiekon MM-kisareissullamme. Jo ennen reissua Stephane vastaili hyvin kaikkiin kyselyihin ja kertoi paljon tärkeitä ja hyviä ennakkotietoja. Asunnon sijainti on loistava, kaikki on todella hyvin lähettyvillä, ei vähimpänä Saint Denisin kahvila/baarikatu. Kulkuyhteydet ovat myös loistavat, mm. päämetroasema Les Halles on ihan kulman takana. Asunto on siisti, hyväkuntoinen ja ainakin me neljä mahduimme sinne todella hyvin. Asunnossa on hyvä varustelu ja vaikka se on ensimmäisessä kerroksessa, äänet kadulta ei häiritse oikeastaan ollenkaan. Voin suositella asuntoa vilpittömästi!